stanford-oval/wikipedia huggingface dataset:
หวุงเต่า
ภูมิอากาศ

| ข้อมูลภูมิอากาศของหวุงเต่า> เดือน | ข้อมูลภูมิอากาศของหวุงเต่า> ม.ค. | ข้อมูลภูมิอากาศของหวุงเต่า> ก.พ. | ข้อมูลภูมิอากาศของหวุงเต่า> มี.ค. | ข้อมูลภูมิอากาศของหวุงเต่า> เม.ย. | ข้อมูลภูมิอากาศของหวุงเต่า> พ.ค. | ข้อมูลภูมิอากาศของหวุงเต่า> มิ.ย. | ข้อมูลภูมิอากาศของหวุงเต่า> ก.ค. | ข้อมูลภูมิอากาศของหวุงเต่า> ส.ค. | ข้อมูลภูมิอากาศของหวุงเต่า> ก.ย. | ข้อมูลภูมิอากาศของหวุงเต่า> ต.ค. | ข้อมูลภูมิอากาศของหวุงเต่า> พ.ย. | ข้อมูลภูมิอากาศของหวุงเต่า> ธ.ค. | ข้อมูลภูมิอากาศของหวุงเต่า> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 32.5 (90.5) | 32.9 (91.2) | 34.2 (93.6) | 36.2 (97.2) | 36.0 (96.8) | 34.7 (94.5) | 33.8 (92.8) | 33.8 (92.8) | 33.8 (92.8) | 33.3 (91.9) | 33.7 (92.7) | 32.8 (91) | 36.2 (97.2) |
| อุณหภูมิสูงสุดเฉลี่ย °C (°F) | 29.1 (84.4) | 29.4 (84.9) | 30.5 (86.9) | 31.8 (89.2) | 32.1 (89.8) | 31.5 (88.7) | 30.8 (87.4) | 30.8 (87.4) | 30.6 (87.1) | 30.3 (86.5) | 30.1 (86.2) | 29.5 (85.1) | 30.5 (86.9) |
| อุณหภูมิเฉลี่ยแต่ละวัน °C (°F) | 25.0 (77) | 25.4 (77.7) | 26.7 (80.1) | 28.2 (82.8) | 28.5 (83.3) | 27.7 (81.9) | 27.1 (80.8) | 27.0 (80.6) | 26.9 (80.4) | 26.7 (80.1) | 26.4 (79.5) | 25.4 (77.7) | 26.7 (80.1) |
| อุณหภูมิต่ำสุดเฉลี่ย  °C (°F) | 22.8 (73) | 23.7 (74.7) | 25.3 (77.5) | 26.6 (79.9) | 26.4 (79.5) | 25.6 (78.1) | 25.1 (77.2) | 25.2 (77.4) | 25.0 (77) | 24.8 (76.6) | 24.3 (75.7) | 23.1 (73.6) | 24.8 (76.6) |
| อุณหภูมิต่ำสุดที่เคยบันทึก °C (°F) | 16.8 (62.2) | 18.4 (65.1) | 16.8 (62.2) | 21.0 (69.8) | 18.7 (65.7) | 17.9 (64.2) | 20.0 (68) | 18.2 (64.8) | 18.6 (65.5) | 19.0 (66.2) | 17.1 (62.8) | 15.0 (59) | 15.0 (59) |
| หยาดน้ำฟ้า มม (นิ้ว) | 2 (0.08) | 0 (0) | 5 (0.2) | 28 (1.1) | 191 (7.52) | 216 (8.5) | 234 (9.21) | 212 (8.35) | 233 (9.17) | 236 (9.29) | 66 (2.6) | 14 (0.55) | 1,437 (56.57) |
| ความชื้นร้อยละ | 78.3 | 78.5 | 78.6 | 78.1 | 80.5 | 83.6 | 84.8 | 85.4 | 86.1 | 85.7 | 82.1 | 79.9 | 81.8 |
| วันที่มีหยาดน้ำฟ้าโดยเฉลี่ย | 0.9 | 0.2 | 0.8 | 3.7 | 13.9 | 18.6 | 20.0 | 18.5 | 18.8 | 17.0 | 7.3 | 3.1 | 122.8 |
| จำนวนชั่วโมงที่มีแดด | 264 | 258 | 294 | 274 | 232 | 197 | 211 | 191 | 185 | 190 | 209 | 224 | 2,728 |
แหล่งที่มา: Vietnam Institute for Building Science and Technology
การคมนาคม

จากนครโฮจิมินห์สู่หวุงเต่า ใช้เวลาเดินทางด้วยรถประมาณ 2 ชั่วโมง และเดินทางด้วยเรือปีกน้ำใน 1 ชั่วโมง 15 นาที
เมืองพี่น้อง

หวุงเต่าเป็นเมืองพี่น้องกับเมืองดังนี้:
บากู ประเทศอาเซอร์ไบจาน
แกนแจ ประเทศอาเซอร์ไบจาน
หะล็อง ประเทศเวียดนาม
ปาดัง ประเทศอินโดนีเซีย
แพร์ราแมตตา ประเทศออสเตรเลีย
แหล่งข้อมูลอื่น

เว็บไซต์ทางการ (ในภาษาเวียดนาม)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA 
แท่นขุดเจาะน้ำมันนอกฝั่งหวุงเต่า
ท่าเรือข้ามฟากหวุงเต่า
เสือขาว

บทความนี้เป็นบทความเกี่ยวกับ เสือขาว (สัตว์ในปกรณัม)  หากต้องการดูบทความเสือขาวที่เป็นสัตว์ ดูที่ เสือขาวเบงกอล
ภาพวาดของเสือขาว
เสือขาว (จีน: 白虎; พินอิน: Bái Hǔ; ญี่ปุ่น: 白虎 (びゃっこ); เกาหลี: 백호; เวียดนาม: Bạch Hổ, 白虎) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว
จุดกำเนิด

เชื่อกันว่า เสือขาวเป็นเพียงสัตว์ในตำนาน  ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
คัมภีร์แห่งถัง กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน
เสือขาวกับการกำหนดหมู่ดาว

ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่
เฟิ่งหฺวาง

นกในเรื่องปรัมปราจีน
| --- | --- |
ประติมากรรมเฟิ่งหฺวาง ในนครหนานหนิง เขตปกครองตนเองกว่างซีจ้วง ประเทศจีน
กลุ่ม: สิ่งมีชีวิตในตำนาน
กลุ่มย่อย: ฟีนิกซ์
คติชน: ประมวลเรื่องปรัมปราจีน
ชื่ออื่น: ฟีนิกซ์จีน, หงส์จีน
ประเทศ: จีน
ภาพสลักนูนต่ำรูปเฟิ่งหฺวางที่หน้าประตูยุคราชวงศ์ฮั่น
เฟิ่งหฺวาง (จีน: 鳳凰; พินอิน: Fènghuáng; ยฺหวิดเพ็ง: fung6 wong4; เยลกวางตุ้ง: fuhng wòhng, การออกเสียงภาษาจีนกลาง: [fə̂ŋ.xwǎŋ]) เป็นนกในเรื่องปรัมปราที่ปรากฏในเรื่องปรัมปราของเขตวัฒนธรรมเอเชียตะวันออก เป็นนกที่ปกครองเหนือนกชนิดอื่น ๆ เฟิ่งหฺวางตัวผู้เดิมเรียกว่า เฟิ่ง และตัวเมียเดิมเรียกว่า หฺวาง แต่โดยทั่วไปมักจะถิอว่าเฟิ่งหฺวางเป็นสิ่งแทนเพศหญิง เพื่อให้คู่กับมังกรจีนที่เป็นสิ่งแทนเพศชาย
เฟิ่งหฺวางเป็นที่รู้จักในชื่อที่คล้ายคลึงกันในภาษาอื่น ๆ จำนวนมาก (ญี่ปุ่น: hōō; เวียดนาม: phượng hoàng หรือ phụng hoàng; เกาหลี: bonghwang) ในโลกตะวันตกโดยทั่วไปเรียกเฟิ่งหฺวางว่า ฟีนิกซ์จีน (Chinese phoenix) หรือเพียง ฟีนิกซ์ (phoenix) แม้ว่าเฟิ่งหฺวางมีความคล้ายคลึงกับฟีนิกซ์ของโลกตะวันตกเพียงผิวเผินก็ตาม
สภาพปรากฏ

ภาพโดยทั่วไปของเฟิ่งหฺวางคือภาพที่เฟิ่งหฺวางกำลังจับงูด้วยกรงเล็บและกางปีกออก ในพจนานุกรมเอ๋อร์หย่าบทที่ 17 อธิบายเรื่องนก (釋鳥 ชื่อเหนี่ยว) ระบุว่าลักษณะร่างกายของเฟิ่งหฺวางประกอบด้วยหัวไก่ คางนกนางแอ่น คองู หลังเต่า และหางปลา
ร่างกายของเฟิ่งหฺวางเป็นสัญลักษณ์แทนเทห์ฟากฟ้า หัวเป็นท้องฟ้า ตาเป็นดวงอาทิตย์ หลังเป็นดวงจันทร์ ปีกเป็นลม เท้าเป็นโลก และหางเป็นดาวเคราะห์ กล่าวกันว่าเฟิ่งหฺวางกำเนิดมาจากดวงอาทิตย์ ร่างกายของเฟิ่งหฺวางประกอบด้วยสีมูลฐาน 5 สีคือ ดำ ขาว แดง เหลือง และเขียว บางครั้งแบกม้วนตำราหรือกล่องตำราศักดิ์สิทธิ์ บางครั้งปรากฏเป็นภาพพร้อมกับลูกไฟ เชื่อกันว่าเฟิ่งหฺวางจะปรากฏเฉพาะตัวในพื้นที่หรือสถานที่ที่มีความสงบสุขและเจริญรุ่งเรืองสูงสุด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฟิ่งหฺวาง
ภาพของเฟิ่งหฺวางตรงข้ามกับมังกรบนตราประจำชาติสิบสองสัญลักษณ์ซึ่งเป็นตราของรัฐบาลจีนตั้งแต่ ค.ศ. 1913 ถึง ค.ศ. 1928
Wikisource
เหงียน วัน หุ่ง

| 0 | 1 | 2 |
| --- | --- | --- |
ผู้ได้รับเหรียญรางวัล

รายการเหรียญรางวัล
ตัวแทนของ   เวียดนาม 
เทควันโด ชาย
เอเชียนเกมส์
|  | ปูซาน 2002 | เฮฟวี่เวท |
เอเชี่ยนแชมเปี้ยนชิป
|  | ซองนัม 2004 | เฮฟวี่เวท |
|  | ลั่วหยาง 2008 | เฮฟวี่เวท |
|  | ฮ่องกง 2000 | เฮฟวี่เวท |
|  | กรุงเทพ 2006 | เฮฟวี่เวท |
เหงียน วัน หุ่ง (เวียดนาม: Nguyễn Văn Hùng) เกิดวันที่ 5 พฤษภาคม ค.ศ. 1980 เป็นนักต่อสู้ชาวเวียดนาม เขาเป็นเจ้าของเหรียญทองกีฬาเทควันโดสามสมัยจากการแข่งขันซีเกมส์ เขายังเป็นตัวแทนจากประเทศของเขาเข้าร่วมการแข่งขันเทควันโดในโอลิมปิกฤดูร้อน 2008 โดยความสำเร็จในด้านกีฬาของเขานี้ ส่งผลให้รัฐบาลของเขามอบเกียรติระดับเฟิร์สคลาสที่มีชื่อว่า Honourable First Class Labour Order ให้แก่เขา ในเดือนมกราคม ค.ศ. 2006
ดูเพิ่ม

เทควันโด
เหงียน วัน กื่อ

| เหงียน วัน กื่อ Nguyễn Văn Cừ |
| --- | --- |


เลขาธิการใหญ่คณะกรรมการกลางพรรคคอมมิวนิสต์อินโดจีน
ดำรงตำแหน่ง 30 มีนาคม พ.ศ. 2481 – 9 พฤศจิกายน พ.ศ. 2483 (2 ปี 224 วัน)
ก่อนหน้า: ห่า ฮวี เติ่ป
ถัดไป: เจื่อง จิญ
 
ข้อมูลส่วนบุคคล
เกิด: 09 กรกฎาคม พ.ศ. 2455 จังหวัดบั๊กนิญ ตังเกี๋ย อินโดจีนของฝรั่งเศส
เสียชีวิต: 28 สิงหาคม พ.ศ. 2484 (29 ปี) อำเภอฮ้อกโมน กรุงไซ่ง่อน อินโดจีนของฝรั่งเศส
เชื้อชาติ: เวียดนาม
พรรคการเมือง: พรรคคอมมิวนิสต์เวียดนาม

เหงียน วัน กื่อ (เวียดนาม: Nguyễn Văn Cừ) (9 กรกฎาคม พ.ศ. 2455 - 28 สิงหาคม พ.ศ. 2484) เป็นนักปฏิวัติชาวเวียดนาม เขาดำรงตำแหน่งเลขาธิการคนที่ 4 ของคณะกรรมการกลางพรรคคอมมิวนิสต์อินโดจีน ระหว่างวันที่ 30 มีนาคม พ.ศ. 2481 ถึง 9 พฤศจิกายน พ.ศ. 2483 เป็นเวลา 2 ปี กับอีก 224 วัน
ในเดือนสิงหาคม พ.ศ. 2484 เหงียน วัน กื่อถูกทางการฝรั่งเศสที่ปกครองอินโดจีนจับกุมและประหารชีวิตโดยหน่วยยิงของฝรั่งเศสที่ Giồng T-road junction (ngã ba Giồng) ในเขตอำเภอฮ้อกโมน กรุงไซ่ง่อน พร้อมกับ เหงียน ถิ มินห์ ไค และ หว่อ ฟัน เติ่น สหายร่วมนักปฏิวัติ
ประวัติ

เหงียน วัน กื่อ เกิดวันที่ 9 กรกฎาคม พ.ศ. 2455 ในครอบครัวขงจื๊อจากชุมชนฟู่เขว เมืองตื่อสน จังหวัดบั๊กนิญ อาณานิคมอินโดจีนของฝรั่งเศส (ปัจจุบันคืออำเภอตื่อสน จังหวัดบั๊กนิญ ประเทศเวียดนาม) ในปีพ. ศ. 2470 เขาเข้าร่วมสมาคมสันนิบาตเยาวชนปฏิวัติเวียดนาม ในเดือนมิถุนายน พ.ศ. 2472 เขาได้รับการยอมรับเข้าพรรคคอมมิวนิสต์อินโดจีนในฮานอยเป็นสังกัดแรก ในปีพ. ศ. 2473 เขาได้รับแต่งตั้งให้เป็นเลขาธิการพรรคประจำเขตพิเศษฮ่งไก - อึ่งบี (ปัจจุบันคือเขตพิเศษในจังหวัดกว๋างนิญ) หลังจากนั้นระหว่างปีพ.ศ. 2474 - 2479 เขาถูกทางการฝรั่งเศสจับ และตัดสินใช้แรงงานหนักรวมทั้งจำคุกที่คุกฮัวโล(เป็นคุกฝรั่งเศสที่ฮานอย) และคุกกอนด๋าว(ปัจจุบันคือหมู่เกาะกอนด๋าวในจังหวัดบ่าเสียะ-หวุงเต่า)
ในปีพ. ศ. 2479 เขาได้รับการปล่อยตัวและกลับไปปฏิบัติการลับในฮานอย เหงียนวันกื่อมุ่งเน้นไปที่การฟื้นฟูรากฐานของพรรค ฟื้นฟูและเสริมสร้างการเคลื่อนไหวต่อสู้ของประชาชนและประสบความสำเร็จในการจัดตั้งคณะกรรมการพรรคภาคเหนือขึ้นใหม่และในเดือนมีนาคม พ.ศ. 2480 วันคื่อได้เข้าเป็นสมาชิกของคณะกรรมการประจำพรรคคอมมิวนิสต์ตังเกี๋ย(เวียดนามเหนือตอนบน) ต่อมาในเดือนกันยายน พ.ศ. 2480 เหงียนวันคูได้รับการแต่งตั้งให้เป็นคณะกรรมการประจำคณะกรรมการกลางของพรรคคอมมิวนิสต์อินโดจีนในการประชุมที่ฮ้อกโมน (Gia Dinh) โคชินไชนา และในปีพ.ศ. 2481 เขาได้รับเลือกเป็นเลขาธิการใหญ่คณะกรรมการกลางพรรคคอมมิวนิสต์อินโดจีนเมื่ออายุ 26 ปี
ในเดือนกรกฎาคม พ.ศ. 2482 เขาเขียนหนังสือวิจารณ์ตนเอง โดยสำนักพิมพ์ Dan Dan วางจำหน่ายหนังสือเล่มนี้เมื่อวันที่ 20 กรกฎาคม พ.ศ. 2482 ในกรุงฮานอย เขาเขียนหนังสือวิจารณ์ขึ้นเพื่อเน้นย้ำว่าเพื่อสร้างเอกภาพทางอุดมการณ์ให้สมาชิกพรรคแต่ละคนจำเป็นต้องรับรู้หลักการวิพากษ์วิจารณ์ภายในพรรคอย่างชัดเจน พรรคยังอายุน้อยดังนั้นจึงมีข้อบกพร่องและข้อผิดพลาดมากมาย แต่การที่พรรคจะวิพากษ์วิจารณ์ตนเองอย่างตรงไปตรงมาและอย่างกล้าหาญจะไม่ทำให้พรรคอ่อนแอลง แต่จะทำให้พรรครวมความคิดและการกระทำของตนมากขึ้น การวิจารณ์ตนเองมีความหมายและผลกระทบที่สำคัญในการต่อสู้ทางอุดมการณ์ภายในพรรค งานนี้แสดงให้เห็นอย่างชัดเจนถึงภารกิจเร่งด่วนของทั้งพรรคและประชาชนในการต่อสู้เพื่อการดำรงชีวิตของประชาชน ประชาธิปไตยและสันติภาพ เป็นเครื่องมือที่เฉียบคมในการต่อสู้กับการวิพากษ์วิจารณ์และการวิจารณ์ตนเองภายในพรรคทำให้พรรคมีความคิดและการกระทำที่เป็นเอกภาพมากขึ้นเรื่อยๆ ผู้คนเชื่อมั่นในแนวทางที่ถูกต้องและสดใสมากขึ้นเรื่อยๆ เป็นผลงานของเขาที่ประสบความสำเร็จอย่างมากก่อนที่เขาจะถูกจับครั้งสุดท้าย
วันที่ 17 มกราคม พ.ศ. 2483 เหงียนวันกื่อและเล สวน ถูกจับกุมในไซ่ง่อนพร้อมเอกสารสำคัญจำนวนมากและถูกศาลไซง่อนตัดสินจำคุก หลังจากการจลาจลทางตอนใต้ในปี 2483 นักล่าอาณานิคมของฝรั่งเศสได้ให้เขาทำหน้าที่ร่าง "มติจัดตั้งแนวร่วมต่อต้านอินโดจีนแห่งชาติ" "นโยบายการใช้ความรุนแรง" และ "บุคคลที่มีความรับผิดชอบทางจิตวิญญาณในระหว่างการจลาจลโคชินชินา" และถูกตัดสินจำคุก ถึงแก่ความตาย เมื่อวันที่ 28 สิงหาคม พ.ศ. 2484 เหงียนวันกื่อถูกยิงในเวลาเดียวกันกับสมาชิกพรรคคอมมิวนิสต์หลายคนเช่น ห่า ฮวี เติ่ป, เหงียน ถิ มินห์ ไค,  หว่อ ฟัน เติ่น และฟ่าน ดัง ลิ้ว ที่ฮ้อกโมน กรุงไซ่ง่อน
แม่น้ำห่าทัญ

แม่น้ำห่าทัญ
แม่น้ำห่าทัญ (เวียดนาม: Sông Hà Thanh) เป็นแม่น้ำในประเทศเวียดนาม มีความยาวทั้งสิ้น 58 กิโลเมตร ไหลผ่านจังหวัดบิ่ญดิ่ญ
แม่น้ำลาติญ

แม่น้ำลาติญ (เวียดนาม: Sông La Tinh) เป็นแม่น้ำในประเทศเวียดนาม มีความยาวทั้งสิ้น 54 กิโลเมตร ไหลผ่านจังหวัดบิ่ญดิ่ญ
แม่น้ำหมีทอ

แม่น้ำหมีทอ
แม่น้ำหมีทอ (เวียดนาม: Sông Mỹ Tho) เป็นแม่น้ำในประเทศเวียดนาม มีความยาวทั้งสิ้น 45.3 กิโลเมตร ไหลผ่านจังหวัดเบ๊นแจและจังหวัดเตี่ยนซาง
เซือง เจือง เทียน ลี้

| เซือง เจือง เทียน ลี้ |
| --- | --- |
เซือง เจือง เทียน ลี้ นางงามเวียดนาม
เกิด:  (1989-06-10) 10 มิถุนายน ค.ศ. 1989 (35 ปี) จังหวัดด่งท้าป ประเทศเวียดนาม
สัญชาติ: เวียดนาม
มีชื่อเสียงจาก: มิสยูนิเวิร์สเวียดนาม 2008 (รองชนะเลิศ) มิสเวิลด์ 2008 (ผู้เข้าประกวด)
ส่วนสูง: 5 ft 7 in (1.70 m) สัดส่วน 88-64-94 (ซม.)
เซือง เจือง เทียน ลี้ (เวียดนาม: Dương Trương Thiên Lý) เป็นผู้เข้าร่วมประกวดนางงาม ผู้ได้อันดับรองชนะเลิศการประกวดในรายการมิสยูนิเวิร์สเวียดนาม 2008 โดยเป็นตัวแทนเวียดนามในการประกวดมิสเวิลด์ 2008 ที่ประเทศแอฟริกาใต้
ประวัติ

แม้ว่าเทียน ลี้จะได้อันดับรองชนะเลิศในรายการมิสยูนิเวิร์สเวียดนาม 2008 แต่เธอก็ได้รับรางวัลขวัญใจช่างภาพของรายการดังกล่าว
เทียน ลี้ได้รับเลือกให้เป็นตัวแทนจากประเทศเวียดนามในการเข้าประกวดมิสเวิลด์ 2008 หลังจากที่ผู้ชนะการประกวดมิสเวียดนามในปี ค.ศ. 2008 ที่มีชื่อว่าเจิ่นถิถวี่ซวุง ไม่ได้เป็นตัวแทนจากเวียดนามเข้าร่วมประกวดในระดับนานาชาติ เนื่องจากเธอยังไม่สำเร็จการศึกษาในระดับชั้นไฮสกูลและผู้ชนะรายการมิสยูนิเวิร์สเวียดนามอย่างเธอก็ได้เลือกที่จะเรียนต่อแทนการเข้าร่วมแข่งขัน
เทียน ลี้ได้รับการแจ้งในช่วงปลายเดือนพฤศจิกายนว่าเธอมีคุณสมบัติที่เหมาะสมสำหรับรายการมิสเวิลด์ 2008 และนั่นได้ส่งผลให้มีเวลาน้อยในการเตรียมตัว เธอไม่สามารถเข้าถึงรอบรองชนะเลิศ อย่างไรก็ตามเธอชนะรางวัลขวัญใจประชาชนในการประกวดมิสเวิลด์ 2008 ต่อมา เธอได้มาเป็นผู้อำนวยการสำหรับตัวแทนมิสยูนิเวิร์สเวียดนาม 2009 ให้กับ หวอหว่างเอี๋ยน ในการช่วยเหลือเตรียมความพร้อมสำหรับรายการมิสยูนิเวิร์ส
ในค.ศ. 2009 เธอได้รับเลือกเป็นทูตในรายการเอเชียนอินดอร์เกมส์ 2009 ซึ่งจัดขึ้นที่ประเทศเวียดนาม
นอกจากนี้ใน ค.ศ. 2009 เธอได้รับเลือกให้เข้าร่วมในภาพยนตร์ที่มีชื่อว่า "Trần Thủ Độ" อย่างไรก็ตามเธอได้ลาออกการร่วมงานในภายหลัง เพราะเธอไม่ต้องการทำลายภาพลักษณ์ของเธอ เนื่องจากมีบางฉากที่ไม่เหมาะสมสำหรับการแสดงของเธอในภาพยนตร์เรื่องนี้
ปัจจุบัน เธอกำลังศึกษาอยู่ที่มหาวิทยาลัยเซนต์แมร์รี สหรัฐอเมริกา
ดูเพิ่ม

รางวัลพิเศษบนเวทีมิสเวิลด์
แหล่งข้อมูลอื่น

Duong Truong Thien Ly “ทูตอินดอร์เกม” เวียดนาม (ไทย)
แม่น้ำโก๋เจียน

แม่น้ำโก๋เจียน (เวียดนาม: Sông Cổ Chiên) เป็นแม่น้ำในประเทศเวียดนาม มีความยาวทั้งสิ้น 82 กิโลเมตร ไหลผ่านจังหวัดเบ๊นแจ จังหวัดจ่าวิญ และจังหวัดหวิญล็อง
เล ขา เฟียว

| พลโทอาวุโสเล ขา เฟียว  Lê Khả Phiêu |
| --- | --- |


เลขาธิการใหญ่คณะกรรมการกลางพรรคคอมมิวนิสต์เวียดนาม
ดำรงตำแหน่ง 26 ธันวาคม พ.ศ. 2540 – 22 เมษายน พ.ศ. 2544 (3 ปี 117 วัน)
ก่อนหน้า: โด๋ เหมื่อย
ถัดไป: นง ดึ๊ก หมั่ญ
เลขาธิการคณะกรรมาธิการการทหารส่วนกลางพรรคคอมมิวนิสต์เวียดนาม
ดำรงตำแหน่ง 29 ธันวาคม พ.ศ. 2540 – 22 เมษายน พ.ศ. 2544 (3 ปี 114 วัน)
ก่อนหน้า: โด๋ เหมื่อย
ถัดไป: นง ดึ๊ก หมั่ญ
 
ข้อมูลส่วนบุคคล
เกิด: 27 ธันวาคม พ.ศ. 2474 ชุมชนดงเค อำเภอดงเซิน จังหวัดทัญฮว้า อินโดจีนของฝรั่งเศส
เสียชีวิต: 7 สิงหาคม พ.ศ. 2563 (88 ปี) ฮานอย ประเทศเวียดนาม
สาเหตุการเสียชีวิต: ป่วยรุนแรง และ ชราภาพ
เชื้อชาติ: เวียดนาม
พรรคการเมือง: พรรคคอมมิวนิสต์เวียดนาม
ยศที่ได้รับการแต่งตั้ง
รับใช้:  เวียดนาม
สังกัด:  กองทัพประชาชนเวียดนาม
ประจำการ: พ.ศ. 2493–2540
ยศ: พลเอกอาวุโส
บังคับบัญชา: ประธานฝ่ายการเมืองกองทัพประชาชนเวียดนาม ผู้บังคับการทางการเมืองของกองบัญชาการทหารอาสาสมัครเวียดนามในกัมพูชา

พลเอกอาวุโส เล ขา เฟียว (เวียดนาม: Lê Khả Phiêu; 27 ธันวาคม พ.ศ. 2474 – 7 สิงหาคม พ.ศ. 2563) เป็นนักการเมืองชาวเวียดนามซึ่งดำรงตำแหน่งเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2540 ถึงเดือนเมษายน พ.ศ. 2544  Le Kha Phieu รับราชการในกองทัพประชาชนเวียดนามในช่วงสงครามอินโดจีนครั้งที่ 1 และ 2 เข้าร่วมในสงครามกัมพูชาและเป็นหัวหน้าแผนกการเมืองทั่วไปของกองทัพประชาชนเวียดนาม
ประวัติ

เลขาเฟียวเกิดเมื่อ 27 ธันวาคม พ.ศ. 2474 ที่ชุมชนดงเค อำเภอดงเซิน จังหวัดทัญฮว้า ในอดีตอาณานิคมอินโดจีนของฝรั่งเศส เฟียวเข้าร่วมกับพรรคคอมมิวนิสต์เมื่อ พ.ศ. 2482 และเข้าร่วมในการต่อต้านฝรั่งเศส เขาสำเร็จการศึกษาจากวิทยาลัยการทหาร และไปศึกษาต่อทางด้านการทหารในสหภาพโซเวียต ขณะเป็นทหารในกองทัพ เขาได้ร่วมรบในสงครามอินโดจีนทั้งสองครั้ง และได้ไปประจำการในกัมพูชาตั้งแต่ พ.ศ. 2527 – 2531 จากนั้น ได้เข้าสู่คณะกรรมการกลางของพรรคใน พ.ศ. 2534 และได้เป็นคณะกรรมการถาวรใน พ.ศ. 2539 นโยบายของเขาเน้นอนุรักษนิยมที่กังวลผลกระทบจากการปฏิรูปตลาด แต่วางตัวเป็นกลางต่อการใช้นโยบายโด๋ยเม้ย เขาออกจากคณะกรรมการกลางใน พ.ศ. 2533
ถึงแก่อสัญกรรม

เลขาเฟียวถึงแก่อสัญกรรมด้วยวัย 89 ปีเมื่อเวลา 02:52 น. ของวันที่ 7 สิงหาคม พ.ศ. 2563 ในฮานอยหลังจากป่วยมาระยะหนึ่ง
เพื่อเป็นเกียรติแก่สหายเลขาเฟียว คณะกรรมการกลางพรรคคอมมิวนิสต์เวียดนาม, สมัชชาแห่งชาติสาธารณรัฐสังคมนิยมเวียดนาม, ประธานาธิบดีแห่งสาธารณรัฐสังคมนิยมเวียดนาม, รัฐบาลสาธารณรัฐสังคมนิยมเวียดนาม, และคณะกรรมการกลางปิตุภูมิเวียดนาม ได้เห็นพ้องอนุมัติจัดพิธีศพของสหายเลขาเฟียวเป็นพิธีศพระดับชาติ โดยพิธีศพจัดขึ้นที่ National Funeral House กรุงฮานอย พิธีคาราวะศพเริ่มตั้งแต่เวลา 20:00 น. ของวันที่ 14 สิงหาคม 2020 ถึง 12:00 น. ของวันที่ 15 สิงหาคม 2020 และให้มีกำหนดการระยะเวลาไว้ทุกข์ 2 วัน ทั่วประเทศสำหรับการถึงแก่อสัญกรรมของเขาระหว่างวันที่ 14 ถึง 15 สิงหาคม พ.ศ. 2563 โดยร่างของเขาถูกฝังไว้ที่สุสานมายดัชในฮานอย
แม่น้ำโล

แม่น้ำโล
แม่น้ำโล (เวียดนาม: sông Lô) เป็นแม่น้ำที่สำคัญของประเทศเวียดนาม ไหลผ่านจังหวัดห่าซาง, จังหวัดเตวียนกวาง และจังหวัดฟู้เถาะ มีความยาวทั้งสิ้น 470 กิโลเมตร และมีพื้นที่ลุ่มน้ำ 39,000 กิโลเมตร โดยมีต้นกำเนิดจากมณฑลยูนนาน, ประเทศจีน
แม่น้ำเบ๊นแจ

แม่น้ำเบ๊นแจ
แม่น้ำเบ๊นแจ (เวียดนาม: Sông Bến Tre) เป็นแม่น้ำในประเทศเวียดนาม มีความยาวทั้งสิ้น 30 กิโลเมตร ไหลผ่านจังหวัดเบ๊นแจ
เหงียน เตี๊ยน เหญิต

เหงียน เตี๊ยน เหญิต (เวียดนาม: Nguyễn Tiến Nhật; 5 เมษายน ค.ศ. 1990 —) เป็นนักกีฬาฟันดาบประเภทเอเป้ชาวเวียดนาม เขาถนัดมือขวา
ในปี ค.ศ. 2011 เขาได้รับรางวัลเหรียญทองแดงในการแข่งขันเอเป้บุคคลในซีเกมส์ 2011
เขาได้รับหน้าที่เป็นผู้ถือธงชาติเวียดนามนำหน้าคณะนักกีฬาเวียดนามในพิธีเปิดโอลิมปิกฤดูร้อน 2012 เมื่อวันที่ 27 กรกฎาคม ค.ศ. 2012
เขาได้เข้าร่วมการแข่งขันในกีฬาโอลิมปิกฤดูร้อน 2012 เขาแข่งกีฬาฟันดาบในประเภทเอเป้บุคคล
ในปี ค.ศ. 2015 เขาได้รับเหรียญทองจากการแข่งขันซีเกมส์ 2015ในประเภทเอเป้บุคคล โดยเอาชนะลิม เว่ย เหวิน จากสิงคโปร์ ในรอบชิงชนะเลิศด้วยคะแนน 15:8
แหล่งข้อมูลอื่น

Nguyễn Tiến Nhật at Sports-Reference.com
Personal details เก็บถาวร 2013-01-29 ที่ archive.today
โง หง็อก โบ่ย

โง หง็อก โบ่ย (เวียดนาม: Ngô Ngọc Bội) นักเขียนชาวเวียดนามเกิดเมื่อ พ.ศ. 2472 ที่จังหวัดฟู้เถาะ เขาเข้าเป็นสมาชิกกลุ่มเยาวชนกู้ชาติเมื่อ พ.ศ. 2489 และเข้าทำงานในหน่วยประชาสัมพันธ์ของพรรคใน พ.ศ. 2492 ต่อมาจึงย้ายมาทำงานเป็นบรรณาธิการหนังสือพิมพ์วันเหงะจนเกษียณอายุ นวนิยายเรื่อง “บ่อน้ำของหมู่บ้าน” ของโบ่ยได้รับรางวัลหลายรางวัล และนวนิยายเรื่อง “ฝันร้าย” ของเขาเป็นนวนิยายที่ให้ภาพของการปฏิรูปที่ดินของเวียดนามเหนือได้ดี
แนวร่วมปิตุภูมิเวียดนาม

| แนวร่วมปิตุภูมิเวียดนาม Mặt trận Tổ quốc Việt Nam |
| --- | --- |

ชื่อย่อ: VFF หรือ MTTQVN
ประธาน: Đỗ Văn Chiến [vi]
เลขาธิการ: Trần Thanh Mẫn
ก่อตั้ง: กุมภาพันธ์ ค.ศ. 1977 (1977-02)
ที่ทำการ: ฮานอย
อุดมการณ์: คอมมิวนิสต์ มากซ์–เลนิน แนวคิดโฮจิมินห์ ชาตินิยมเวียดนาม
จุดยืน: ซ้ายจัด
รัฐสภา: 499 / 499
เว็บไซต์
http://mattran.org.vn/
การเมืองเวียดนาม   รายชื่อพรรคการเมือง การเลือกตั้ง
แนวร่วมปิตุภูมิเวียดนาม (อังกฤษ: Vietnamese Fatherland Front; เวียดนาม: Mặt Trận Tổ Quốc Việt Nam) ก่อตั้งเมื่อเดือนกุมภาพันธ์ พ.ศ. 2520 เกิดจากการรวมตัวของแนวร่วมปิตุภูมิเวียดนามแห่งเวียดนามเหนือ เวียดกงและกองทัพแห่งชาติประชาธิปไตยและสันติภาพแห่งเวียดนามในเวียดนามใต้ จัดเป็นกลุ่มที่นิยมรัฐบาลในเวียดนามและมีความเชื่อมโยงอย่างใกล้ชิดกับพรรคคอมมิวนิสต์เวียดนาม นอกจากนั้น สหภาพทั่วไปของแรงงานเวียดนามในขณะนั้น สหภาพเยาวชนคอมมิวนิสต์โฮจิมินห์ได้เข้าร่วมด้วย และได้รวมพรรคประชาธิปไตยแห่งเวียดนามและพรรคสังคมนิยมแห่งเวียดนามจนทั้งสองพรรคถูกยุบเลิกเมื่อ พ.ศ. 2531 แนวร่วมนี้ยังเป็นที่ปรึกษาของรัฐบาลและองค์กรของรัฐบาล จัดว่าเป็นตัวแทนประชาชน และรัฐธรรมนูญและกฎหมายเวียดนามได้กำหนดบทบาทพิเศษให้ แนวร่วมนี้มีบทบาทในการเลือกตั้งด้วย
แหล่งข้อมูลอื่น

Vietnamese Fatherland Front official website (เวียดนาม)
โต หง็อก เวิน

ภาพผู้หญิงกับดอกไม้ ผลงานของเวิน
โต หง็อก เวิน (เวียดนาม: Tô Ngọc Vân) เกิดเมื่อ พ.ศ. 2449 เสียชีวิตเมื่อ พ.ศ. 2497 เป็นจิตรกรที่มีชื่อเสียงของเวียดนาม ผลงานของเขาหลายชิ้นจัดแสดงไว้ในพิพิธภัณฑ์วิจิตรศิลป์แห่งชาติเวียดนาม  ถนนสายหนึ่งในฮานอยตั้งตามชื่อของเขา
เวินทำงานเป็นครูสอนศิลปะ และเป็นจิตรกรที่เป็นแรงบันดาลใจของจิตรกรรุ่นต่อมา เวินเข้าร่วมกับขบวนการต่อต้านฝรั่งเศสในภาคเหนือของเวียดนาม และเขาเสียชีวิตหลังจากได้รับบาดเจ็บระหว่างการรบในยุทธการเดียนเบียนฟู
โด๋ยเม้ย

โด๋ยเม้ย (เวียดนาม: Đổi Mới) เป็นภาษาเวียดนามแปลว่าบูรณะหรือดำเนินการใหม่ เป็นนโยบายเศรษฐกิจของเวียดนามที่เสนอโดยเหงียน วัน ลิญ เป็นการเน้นตลาดเสรีแต่ใช้ระบบการเมืองแบบคอมมิวนิสต์ นโยบายนี้ได้เสนอในที่ประชุมสภาแห่งชาติครั้งที่ 6 พ.ศ. 2529 และครั้งที่ 7 พ.ศ. 2534 การเสนอนโยบายนี้เกิดจากความล้มเหลวของพรรคคอมมิวนิสต์เวียดนามที่ไม่สามารถทำให้เศรษฐกิจของเวียดนามดีขึ้น นโยบายนี้ต่างจากเปเรสตรอยคาของสหภาพโซเวียต เพราะการปรับโครงสร้างใหม่ เป็นสิ่งที่ผู้นำพรรคคอมมิวนิสต์เห็นว่าเป็นการทำลายบทบาทของพรรค ทำให้กลุ่มอนุรักษนิยมเปิดกว้างทางเศรษฐกิจอย่างระมัดระวัง ทำให้การดำเนินการตามนโยบายโด๋ยเม้ยเกิดขึ้นอย่างช้า ๆ
โตน เทิ้ต หาย

| ข้อมูลส่วนบุคคล |
| --- | --- |
เกิด:  (1935-07-16) 16 กรกฎาคม ค.ศ. 1935 (89 ปี)
กีฬา
กีฬา: ฟันดาบสากล
โตน เทิ้ต หาย (เวียดนาม: Tôn Thất Hải) เป็นนักฟันดาบสากลชาวเวียดนาม เขาเข้าร่วมในประเภทเอเป้บุคคลในกีฬาโอลิมปิกฤดูร้อน 1952
โต๊ หืว

โต๊ หืว (เวียดนาม: Tố Hữu) เป็นนามปากกาของ เหงียน กิม ถั่ญ (เวียดนาม: Nguyễn Kim Thành) เกิดเมื่อ พ.ศ. 2463 ที่เว้ บิดาเป็นครู เขานิยมอุดมการณ์คอมมิวนิสต์ตั้งแต่อายุ 13 ปี และเข้าเป็นสมาชิกพรรคเมื่อ พ.ศ. 2481  เขาถูกฝรั่งเศสจับขังคุกเมื่อ พ.ศ. 2482 แต่สามารถหนีออกมาได้ใน พ.ศ. 2484 และเข้าร่วมกับพรรคคอมมิวนิสต์อีก เคยดำรงตำแหน่งเป็นนายกรัฐมนตรี
ถั่ญเริ่มเขียนกวีนิพนธ์ตั้งแต่ พ.ศ. 2480 และได้ตีพิมพ์รวมเล่มบทกวีชุดแรกเรื่อง “เมื่อนั้น” ใน พ.ศ. 2489 โดยเนื้อหาแสดงถึงการยึดมั่นในอุดมการณ์คอมมิวนิสต์และการปฏิวัติ ผลงานชุดต่อมาคือ “เหวียดบั๊ก” เป็นการสะท้อนภาพของสังคมเวียดนามระหว่างสงครามอินโดจีนครั้งที่หนึ่ง ผลงานชุด “ลมพัด” แสดงแนวคิดเกี่ยวกับระบบสังคมนิยมในภาคเหนือและการทำสงครามกับสหรัฐอเมริกา ผลงานรวมบทกวีที่สำดัญของถั่ญคือชุด “เสียงพิณ” เป็นผลงานชุดสุดท้ายของเขา ตีพิมพ์เมื่อ พ.ศ. 2536 และได้รับรางวัลซีไรต์ ผลงานเรื่องนี้ต่างจากบทกวีก่อนหน้าของเขา เนื่องจากเป็นการสะท้อนภาพสังคมเวียดนามหลังสงคราม แฝงความเศร้าและความสิ้นหวังในอนาคตของประเทศ เขาเสียชีวิตเมื่อ พ.ศ. 2545
แม่น้ำห่าน (ประเทศเวียดนาม)

แม่น้ำห่านในเมืองดานัง
แม่น้ำห่าน (เวียดนาม: Sông Hàn หรือ Hàn giang, 汗江) เป็นแม่น้ำที่ตั้งอยู่ในภูมิภาคชายฝั่งตอนกลางใต้ของประเทศเวียดนาม มีต้นกำเนิดจากจังหวัดกว๋างนามและไหลลงสู่ทะเลจีนใต้ที่ดานัง
ดูเพิ่ม

สะพานข้ามแม่น้ำห่าน
แนวคิดโฮจิมินห์

แนวคิดโฮจิมินห์ หรือ อุดมการณ์โฮจิมินห์ (เวียดนาม: Tư tưởng Hồ Chí Minh) เป็นปรัชญาการเมืองตามหลักลัทธิมากซ์–เลนินและอุดมการณ์ของโฮจิมินห์ โดยได้รับการพัฒนาและประมวลโดยพรรคคอมมิวนิสต์เวียดนามและนำมาใช้อย่างเป็นทางการใน ค.ศ. 1991 ศัพท์นี้ใช้เรียกครอบคลุมทฤษฎีและนโยบายทางการเมืองที่ถือว่าเป็นตัวแทนของลัทธิมากซ์–เลนินรูปแบบหนึ่งที่ได้รับการปรับให้สอดคล้องกับสภาวการณ์และประวัติศาสตร์เวียดนาม อุดมการณ์นี้ได้รวมมุมมองว่าด้วยประเด็นพื้นฐานของการปฏิวัติเวียดนาม โดยเฉพาะการพัฒนาและการประยุกต์ใช้ลัทธิมากซ์–เลนินให้เข้ากับภาวะทางวัตถุของประเทศเวียดนาม แม้ว่าอุดมการณ์นี้จะได้รับการตั้งชื่อตามประธานาธิบดีและนักปฏิวัติชาวเวียดนาม แต่ก็ไม่จำเป็นต้องสะท้อนอุดมการณ์ส่วนตัวของโฮจิมินห์ แต่สะท้อนอุดมการณ์ทางการของพรรคคอมมิวนิสต์เวียดนามเสียมากกว่า
ดูเพิ่ม

ลัทธิคอมมิวนิสต์ในประเทศเวียดนาม
ชูเช
ลัทธิเหมา
แนวคิดไกสอน พมวิหาน
ระยะแรกของสังคมนิยม
ชาตินิยมเวียดนาม
กลุ่มเกาะมะริด

แผนที่ของกลุ่มเกาะมะริด
กลุ่มเกาะมะริด (พม่า: မြိတ်ကျွန်းစု) เป็นกลุ่มเกาะในประเทศพม่า ประกอบด้วยเกาะมากกว่า 800 เกาะ มีขนาดใหญ่เล็กแตกต่างกันไป ตั้งแต่ขนาดเล็กมากไปจนถึงพื้นที่ 100 ตารางกิโลเมตร อยู่ในทะเลอันดามัน นอกชายฝั่งทางใต้ของประเทศ เกาะใหญ่สุดคือ เกาะมะลิหรือเกาะทวาย ตั้งอยู่ทางตอนเหนือสุด และเกาะอื่น ๆ ได้แก่ เกาะกะดาน เกาะซะก้านติ เกาะญองอู้พี่ เกาะกานมอ เกาะและซุออ เกาะลานบี และเกาะย่านเชือกหรือเกาะซาแดะจี้ กลุ่มเกาะเหล่านี้มีประชากรอาศัยอยู่เบาบาง
12°00′N 98°00′E﻿ / ﻿12.000°N 98.000°E﻿ / 12.000; 98.000
โด๋ เหมื่อย

| โด๋ เหมื่อย Đỗ Mười |
| --- | --- |


เลขาธิการใหญ่คณะกรรมการกลางพรรคคอมมิวนิสต์เวียดนามคนที่ 9
ดำรงตำแหน่ง 27 มิถุนายน พ.ศ. 2534 – 29 ธันวาคม พ.ศ. 2540 (6 ปี 185 วัน)
ก่อนหน้า: เหงียน วัน ลิญ
ถัดไป: เล ขา เฟียว
เลขาธิการคณะกรรมาธิการทหารส่วนกลางพรรคคอมมิวนิสต์เวียดนาม
ดำรงตำแหน่ง 27 มิถุนายน พ.ศ. 2534 – 29 ธันวาคม พ.ศ. 2540  (6 ปี 185 วัน)
ก่อนหน้า: เหงียน วัน ลิญ
ถัดไป: เล ขา เฟียว
ประธานสภารัฐมนตรีแห่งเวียดนามคนที่ 4
ดำรงตำแหน่ง 22 มิถุนายน พ.ศ. 2531 – 8 สิงหาคม พ.ศ. 2534 (3 ปี 47 วัน)
ก่อนหน้า: หวอ วัน เกียต
ถัดไป: หวอ วัน เกียต
 
ข้อมูลส่วนบุคคล
เกิด: 2 กุมภาพันธ์ พ.ศ. 2460 อำเภอทัญจี่ ฮานอย, อินโดจีนของฝรั่งเศส
เสียชีวิต: 1 ตุลาคม พ.ศ. 2561 (101 ปี) ฮานอย, ประเทศเวียดนาม
เชื้อชาติ: เวียดนาม
พรรคการเมือง:  พรรคคอมมิวนิสต์

โด๋ เหมื่อย (เวียดนาม: Đỗ Mười) เป็นเลขาธิการพรรคคอมมิวนิสต์เวียดนามตั้งแต่เดือนมิถุนายน พ.ศ. 2534 จนถึงเดือนธันวาคม พ.ศ. 2540 โดยหลังจากนั้นเหมื่อยได้ลาออกและให้เล ขา เฟียว ขึ้นครองตำแหน่งแทน
เหมื่อยเกิดเมื่อ 2 กุมภาพันธ์ พ.ศ. 2459 ที่กรุงฮานอย เริ่มต้นทำงานเป็นช่างทาสี เข้าเป็นสมาชิกพรรคคอมมิวนิสต์อินโดจีนใน พ.ศ. 2482 ต่อมาถูกเจ้าหน้าที่ฝรั่งเศสจับได้และถูกจำคุก 10 ปี แต่เขาหนีออกมาเมื่อ พ.ศ. 2488 ต่อมา เขาได้เป็นสมาชิกประจำของคณะกรรมการกลางพรรคเมื่อ พ.ศ. 2503 และได้ดำรงตำแหน่งในรัฐบาลด้วย  เขาเป็นผู้มีแนวคิดอนุรักษนิยม ไม่เห็นด้วยกับนโยบายปฏิรูปโด๋ยเม้ยของเหงียน วัน ลิญ แต่สุดท้ายก็ยอมให้ปรับเศรษฐกิจของเวียดนาม เพื่อแก้ปัญหาที่เป็นอยู่ ระหว่างดำรงตำแหน่งเลขาธิการพรรค เขาได้ต่อต้านการลดบทบาทของพรรคคอมมิวนิสต์ด้วย